2. 8. 89 De Europæiske Fællesskabers Tidende Nr. C 197/7 
II 
(Forberedende retsakter) 
KOMMISSIONEN 
Forslag til Rådets afgørelse om indgåelse af en samarbejdsaftale mellem Det Europæiske 
Økonomiske Fællesskab og Republikken Finland om en plan til stimulering af internationalt 
samarbejde og udveksling af europæiske forskere (SCIENCE) 
KOM(89) 309 endelig udg. — SYN 201 
(Forelagt af Kommissionen den 28. juni 1989) 
(89/C 197/06) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 
130 Q stk. 2, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Rådet vedtog ved beslutning 88/419/EØF (') en plan til 
stimulering af internationalt samarbejde og udveksling af 
europæiske forskere (SCIENCE, 1988-1992); i denne 
beslutnings artikel 5 bemyndiges Kommissionen til at 
forhandle aftaler med tredjelande, herunder med euro­
pæiske lande, som har indgået rammeaftaler om viden­
skabeligt og teknisk samarbejde med Fællesskabet, med 
henblik på helt eller delvis at knytte dem til planen; 
Rådet godkendte ved afgørelse 87/177/EØF (2) ind­
gåelsen på Det Europæiske Økonomiske Fællesskabs 
vegne af rammeaftalen om videnskabeligt og teknisk 
samarbejde mellem De Europæiske Fællesskaber og, 
blandt andre, Republikken Finland; samarbejdsaftalen mellem Det Europæiske Økonomiske 
Fællesskab og Republikken Finland om en plan til stimu­
lering af internationalt samarbejde og udveksling af 
europæiske forskere (SCIENCE) bør godkendes — 
TRUFFET FØLGENDE AFGØRELSE: 
Artikel 1 
Samarbejdsaftalen mellem Det Europæiske Økonomiske 
Fællesskab og Republikken Finland om en plan til stimu­
lering af internationalt samarbejde og udveksling af 
europæiske forskere (SCIENCE) godkendes herved på 
Fællesskabets vegne. 
Teksten til aftalen er knyttet til denne afgørelse. 
Artikel 2 
Formanden for Rådet foranstalter den notifikation, der 
er nævnt i denne aftales artikel 11. 
Artikel 3 
Denne afgørelse træder i kraft dagen efter offentlig­
gørelsen i De Europæiske Fællesskabers Tidende. 
C) EFT nr. L 206 af 30. 7. 1988, s. 34. 
(2) EFT nr. L 71 af 14. 3. 1987, s. 29. 
Nr. C 197/8 De Europæiske Fællesskabers Tidende 2. 8. 89 
SAMARBEJDSAFTALE 
mellem Det Europæiske Økonomiske Fællesskab og Republikken Finland om en plan til stimu­
lering af internationalt samarbejde og udveksling af europæiske forskere (SCIENCE) 
DET EUROPÆISKE ØKONOMISKE FÆLLESSKAB, i det følgende benævnt »Fællesskabet«, 
og 
REPUBLIKKEN FINLAND, i det følgende benævnt »Finland«, 
tilsammen i det følgende benævnt »de kontraherende parter« — 
SOM TAGER I BETRAGTNING, at Rådet for De Europæiske Fællesskaber, i det følgende 
benævnt »Rådet«, ved beslutning af 29. juni 1988 vedtog en plan til stimulering af internatio­
nalt samarbejde og udveksling af europæiske forskere (1988-1992) (SCIENCE), i det følgende 
benævnt »stimuleringsplanen«, 
SOM TAGER I BETRAGTNING, at de kontraherende parter har indgået en rammeaftale om 
videnskabeligt og teknisk samarbejde, som trådte i kraft den 17. juli 1987, 
SOM TAGER I BETRAGTNING, at det kan bidrage til effektivisering af Europas videnskabelige 
og tekniske potentiel, at Finland inddrages i stimuleringsplanen, og 
SOM TAGER I BETRAGTNING, at de kontraherende parter forventer at få gensidig fordel af, at 
Finland inddrages i stimuleringsplanen — 
ER BLEVET ENIGE OM FØLGENDE BESTEMMELSER: 
Artikel 1 
Finland inddrages hermed i stimuleringsplanens gennem­
førelse. Et resumé af stimuleringsplanen og dens målsæt­
ninger findes i bilag A. 
På alle felter inden for de eksakte videnskaber og natur­
videnskaberne medvirker Finland i en række foranstalt­
ninger for at fremme forskeruddannelsen og øge forsker­
mobiliteten hos de kontraherende parter og for at 
udvikle, støtte og fremme samarbejde og udvekslingsnet i 
Europa på det videnskabelige og tekniske område. 
Artikel 2 
Størrelsen af Finlands finansieringsbidrag til stimule­
ringsplanens gennemførelse fastlægges som en forholds­
mæssig andel af det beløb, der hvert år et afsat på De 
Europæiske Fællesskabers almindelige budget i form af 
bevillinger til dækning af de finansielle forpligtelser, 
Kommissionen for De Europæiske Fællesskaber, i det 
følgende benævnt »Kommissionen«, har indgået, dels 
med henblik på arbejde, der skal udføres under forsk­
ningskontrakter, som er nødvendige for stimuleringspla­
nens gennemførelse, dels med henblik på afholdelse af 
administrative udgifter og driftsudgifter i forbindelse 
med planen. 
Det finske bidrag beregnes ud fra forholdet mellem 
Finlands bruttonationalprodukt i markedspriser på den ene side og summen af Fællesskabets medlemsstaters og 
Finlands bruttonationalprodukt i markedspriser på den 
anden side. Dette forhold beregnes på grundlag af 
OECD's seneste statistik. 
I bilag B er det anført, hvor stort et beløb der anslås at 
blive behov for til gennemførelse af stimuleringsplanen, 
hvor stort Finlands bidrag vil blive, og hvordan forfalds­
planen for de anslåede forpligtelser ser ud. 
Bilag C indeholder finansieringsreglerne for Finlands 
bidrag til stimuleringsplanens gennemførelse. 
Artikel 3 
Vilkårene for indgivelse og bedømmelse af forslag og for 
tildeling og indgåelse af kontrakter under stimulerings­
planen er de samme for østrigske forsknings- og udvik­
lingsorganer og enkeltpersoner som for forsknings- og 
udviklingsorganer og enkeltpersoner i Fællesskabet. 
I kontrakterne, der udformes af Kommissionen, fast­
lægges de finske forsknings- og udviklingsorganers og 
enkeltpersoners rettigheder og pligter, herunder navnlig 
metoder til formidling, beskyttelse og udnyttelse af 
forskningsresultaterne. 
2. 8. 89 De Europæiske Fællesskabers Tidende Nr. C 197/9 
Artikel 4 
Kommissionen bistås ved stimuleringsplanens gennemfø­
relse af Udvalget for Europæisk Udvikling af Videnskab 
og Teknik (CODEST), som er oprettet ved Kommissio­
nens afgørelse 82/835/EØF (x), og af konsulenter. 
Fra en liste, som de finske myndigheder forelægger, 
udpeger Kommissionen en finsk delegeret til CODEST. 
Denne deltager i udarbejdelsen af skitseplaner for stimu­
lering af internationalt samarbejde og udveksling af 
europæiske forskere og i behandlingen af ansøgninger, 
der indgives under stimuleringsplanen. 
Artikel 5 
30 måneder efter stimuleringsplanens iværksættelse fore­
lægger Kommissionen Rådet og Europa-Parlamentet en 
kort rapport på grundlag af en bedømmelse af de hidtil 
opnåede resultater. Rapporten ledsages af forslag til 
ændringer, i det omfang bedømmelsen peger på et sådant 
behov. Finland tilsendes et eksemplar af rapporten og 
underrettes om eventuelle ændringsforslag. 
Artikel 6 
De kontraherende parter forpligter sig til, på grundlag af 
deres respektive regler og forskrifter, at lette mobiliteten 
og bosætningen for forskere, der i Finland og i Fælles­
skabet deltager i aktiviteter, som er omfattet af denne 
aftale. 
Artikel 7 
Kommissionen og Det Finske Akademi sikrer gennemfø­
relsen af denne aftale. 
Artikel 8 
Denne aftale gælder på den ene side for de områder, 
hvor Traktaten om Oprettelse af Det Europæiske 
Økonomiske Fællesskab finder anvendelse, og på de 
betingelser, der er fastsat i nævnte traktat, og på den 
anden side for Republikken Finlands område. 
Artikel 9 
1. Denne aftales gyldighedsperiode er den samme som 
stimuleringsplanens. 
O EFT nr. L 350 af 10. 12. 1982, s. 45. Reviderer Fællesskabet stimuleringsplanen, kan aftalen 
genforhandles eller opsiges på vilkår, som de kontrahe­
rende parter bliver enige om. Finland underrettes om den 
reviderede plans nøjagtige indhold senest en uge efter, at 
Fællesskabet har vedtaget den. Hvis de kontraherende 
parter påtænker at opsige aftalen, underretter de 
hinanden senest en måned efter vedtagelsen af Fælles­
skabets beslutning. 
2. Vedtager Fællesskabet en ny stimuleringsplan, 
forlænges denne aftale stiltiende med den nye plans 
gyldighedsperiode, medmindre den senest seks måneder 
efter den nye plans vedtagelse opsiges skriftligt af den 
ene af de kontraherende parter. Stk. 1, andet afsnit, 
finder tilsvarende anvendelse. 
3. Når Fællesskabet tager beslutning om en ny stimu­
leringsplan, ændres bilag A og B i overensstemmelse med 
Fællesskabets beslutning, med mindre de kontraherende 
parter er blevet enige om andet. 
4. Aftalen betragtes ikke som udløbet, blot fordi der 
opstår en forsinkelse i vedtagelsen af en ny stimulerings-
plan. 
5. Bortset fra situationer som dem, der er anført i stk. 
1 og 2, kan de kontraherende parter når som helst opsige 
aftalen med seks måneders varsel. Projekter og arbejds­
opgaver, der er under udførelse, når aftalen opsiges 
og/eller udløber, fuldføres på de vilkår, der er anført i 
kontrakterne i henhold til denne aftales artikel 3. 
Artikel 10 
De kontraherende parter godkender aftalen i overens­
stemmelse med deres egne procedurer. Under forudsæt­
ning af, at de kontraherende parter har underrettet 
hinanden om afslutningen af de hertil fornødne proce­
durer, træder aftalen i kraft den, 1. juli 1989. 
Artikel 11 
Denne aftale er udfærdiget i to eksemplarer på dansk, 
engelsk, fransk, græsk, italiensk, nederlandsk, portugi­
sisk, spansk, tysk og finsk, idet hver af disse tekster har 
samme gyldighed. 
Nr. C 197/10 De Europæiske Fællesskabers Tidende 2. 8. 89 
BILAG A 
Målsætninger for og resumé af stimuleringsplanen (1988-1992) 
1. Stimuleringsplanen består af en række aktiviteter, der er udvalgt på grund af deres videnskabelige og 
tekniske kvalitet, og tager sigte på oprettelse og gradvis udvidelse af et net for videnskabeligt og teknisk 
samarbejde og udveksling på europæisk plan. Det overordnede mål er at effektivisere den videnskabelige 
og teknologiske forskning i alle medlemsstaterne og derved at reducere forskellene i den videnskabelige 
og teknologiske udvikling i Det Europæiske Fællesskabs forskellige medlemsstater. Planen vedrører 
samtlige videnskabelige og teknologiske områder (eksakte videnskaber og naturvidenskaber). 
Stimuleringsplanen sigter altså mod en samlet højnelse af forskningens og udviklingens videnskabelige 
og tekniske kvalitet i alle Fællesskabets medlemsstater, hvilket tænkes opnået gennem en række delmål, 
som går ud på at: 
— fremme uddannelse gennem forskning og bedre udnyttelse af højt kvalificerede forskere i Fælles­
skabet gennem samarbejde 
— øge mobiliteten for forskere i Fællesskabets medlemsstater 
— udvikle og støtte videnskabeligt og teknisk samarbejde i Europa om projekter af høj kvalitet 
— fremme indførelsen af et fælleseuropæisk net for samarbejde og udveksling med henblik på at styrke 
Fællesskabets samlede videnskabelige og tekniske konkurrenceevne, og derved den økonomiske og 
sociale samhørighed. 
2. Ovennævnte mål vil blive nået ved, at der ydes støtte til forskere, forskerhold og udviklingsorganisa­
tioner for at sikre en harmonisk videnskabelig og teknisk udvikling i Fællesskabet. Støtten kan være af 
følgende art: 
— Forskningsstipendier 
Finansiel støtte til videnskabsmænd, så de kan videreuddanne sig ved at deltage i et forsknings­
projekt i et andet EF-land i en periode på mindst et og højst to år. 
— Forskningstilskud 
Forskningstilskud dækker de pågældende laboratoriers omkostninger i forbindelse med en forskers 
flytning eller udstationering til et andet EF-land eller ansættelse af en videnskabsmand i et forsker­
hold i et andet EF-land eller specialisering af en forsker, inden vedkommende ansættes i et universi­
tets- eller industrilaboratorium. 
Afhængigt af forskertype og forskningens mål kan forskningstilskuddet antage forskellige former: 
— tilskud til kortvarige ophold (fra to uger til to måneder) for en forsker i et andet EF-land med 
henblik på gennemførelse af et bestemt projekt ved et specifikt videnskabeligt eller teknisk anlæg, 
som ikke findes i forskerens eget land 
— tilskud til dækning af udgifterne i forbindelse med mobilitet (rejse, ophold, forsikring, flytning 
. . .), forskning og eventuelt aflønning af en forsker, der udstationeres ved eller optages i et 
forskerhold i et andet EF-land, i en periode på mindst seks måneder og højst tre år 
— tilskud til dækning af udgifterne i forbindelse med mobilitet og forskning for en videnskabsmand, 
der er ansat i en industrivirksomhed, og som gennemfører et langvarigt studieophold (et til tre 
år) i et laboratorium i den offentlige sektor i et andet EF-land 
— støtte til kurser på højt niveau: til organer, der tilbyder specialiserede kurser på højt niveau i et af 
EF-landene, ydes der finansielle tilskud, så forskere fra andre EF-lande kan deltage i kurserne 
for at få en supplerende uddannelse eller blive omskolet til andre opgaver. 
2. 8. 89 De Europæiske Fællesskabers Tidende Nr. C 197/11 
— Samarbejde mellem laboratorier i forskellige lande 
Når et sådant samarbejde (mellem »venskabslaboratorier«) oprettes, kan forskere, der i hver sit 
EF-land arbejder isoleret på et eller andet avanceret forskningsområde, gå sammen om deres 
problemer uden at skulle mødes i samme laboratorium; dermed fremmes også dannelsen af forsker­
hold, der når op over den fornødne »kritiske størrelse«. Der ydes tilskud, som giver forskerne 
mulighed for at mødes, gennemføre fælles forsøg, udveksle resultater, supplere deres udstyr eller 
udvide deres personale ved midlertidig ansættelse af videnskabsmænd, helst fra udlandet. 
— Udvikling af tværfaglige og multinationale projekter 
De samarbejdende forskerhold skal i kraft af de afsatte bevillinger kunne råde over de fornødne 
ressourcer (herunder udstyr) og samle den bedste sagkundskab i de forskellige lande og i de enkelte 
fag med det formål at nå et opstillet mål eller i fællesskab påtage sig en given videnskabelig opgave 
inden for rammerne af et teknisk-videnskabeligt samarbejdsnet. 
Planen vil endvidere blive suppleret med sektorbestemte stimulerende foranstaltninger: forskningssti­
pendier, forskningstilskud og støtte, der finansieres som led i Fællesskabets forskellige forsknings- og 
udviklingsprogrammer efter aftale med vedkommende Forvaltnings- og Koordineringsudvalg 
(CGC). 
3. Foranstaltningerne til stimulering af udveksling og samarbejde omfatter samtlige områder inden for de 
eksakte videnskaber og naturvidenskaberne, f.eks.: 
— matematik 
— fysik 
— kemi 
— biologi 
— geovidenskaber og oceanografi 
— videnskabelige instrumenter 
— ingeniørvidenskaber. 
4. Inden for disse interventionsområder vil valget af multinationale projekter med henblik på fællesskabs­
støtte først og fremmest finde sted på grundlag af deres kvalitet, tværfaglige indhold og nyhedsværdi 
samt betydning for nedbrydningen af skrankerne mellem de forskellige former for forskning og udvik­
ling i alle dele af Fællesskabet. I tilfælde, hvor den tekniske og videnskabelige kvalitet ligger på samme 
niveau, vil opmærksomheden særlig blive rettet mod projekter, som kan forventes at mindske 
forskellene i medlemsstaternes videnskabelige og tekniske udvikling og således bidrage til økonomisk og 
social samhørighed i Det Europæiske Fællesskab. 
5. Kommissionen vælger igangsætningsaktionerne og de berørte forskerhold med bistand fra Udvalget for 
Europæisk Udvikling af Videnskab og Teknologi (CODEST) og på basis af et ekspertvurderingssystem. 
Kommissionen drager omsorg for, at der er sammenhæng mellem stimuleringsaktionerne og de plan­
lagte F & U-aktiviteter. 
6. Kommissionen gennemfører sideløbende en række høringer, rundspørger og seminarer i samarbejde 
med de videnskabelige og tekniske kredse i Fællesskabet med henblik på at analysere og vurdere de 
videnskabelige og tekniske behov og muligheder, for på dette grundlag at fastsætte indholdet af stimule-
ringsplanen. 
Kommissionen handler i snævert samarbejde med de nationale myndigheder for at sikre, at der er 
sammenhæng mellem disse aktiviteter og landenes egen forskningsstimulerende politik. 
7. Kommissionen kan søge bistand hos eksterne eksperter med henblik på vurdering af støtteansøgnin­
gernes videnskabelige og/eller tekniske værdi, analyse af de videnskabelige og tekniske behov og mulig­
heder samt evaluering af de finansierede projekter eller af stimuleringsaktiviteten som sådan. 
Nr. C 197/12 De Europæiske Fællesskabers Tidende 2. 8. 89 
BILAG B 
Finansiering 
Artikel 1 
Det anslås, at der til stimuleringsplanens gennemførelse er behov for et beløb på 167 000 000 ECU. 
Artikel 2 
Finlands finansielle bidrag til stimuleringsplanens gennemførelse anslås til 2 460 000 ECU. 
Artikel 3 
Forfaldsplanen for de anslåede forpligtelser og for Finlands finansielle bidrag er anført nedenfor. 
Forfaldsplan for de anslåede forpligtelser til gennemførelse af stimuleringsplanen (forpligtelsesbevillinger) og 
for Finlands bidrag 
(ECU) 
År 
1988 
1989 
1990 
1991 
1992 
I alt Forpligtelser til 
Ledelse og 
administrativ 
drift 
220 000 
1 930 000 
2 120 000 
2 250 000 
2 380 000 
8 900 000 Kontrakter 
28 780 000 
28 070 000 
32 880 000 
32 750 000 
35 620 000 
158 100 000 I alt 
29 000 000 
30 000 000 
35 000 000 
35 000 000 
38 000 000 
167 000 000 Bidrag fra Finland 
Ledelse og 
administrativ 
drift 
19 300 0) 
42 400 
45 000 
47 600 
154 300 Kontrakter 
280 700 (') 
657 600 
655 000 
712 400 
2 305 700 I alt 
300 000 (') 
700 000 
700 000 
760 000 
2 460 000 
(') Bidrag for perioden 1. juli til 31. december 1989. 
2. 8. 89 De Europæiske Fællesskabers Tidende Nr. C 197/13 
BILAG C 
Finansieringsregler 
Artikel 1 
I disse bestemmelser fastlægges de finansieringsregler, der henvises til i aftalens artikel 2. 
Artikel 2 
Ved hvert års begyndelse, eller når en ændring af stimuleringsplanen medfører en stigning i det beløb, som 
der anslås at være behov for til planens gennemførelse, beder Kommissionen Finland indbetale et beløb, der 
svarer til landets bidrag til omkostningerne efter aftalen. 
Dette bidrag udtrykkes både i ecu og i finsk valuta, idet ecuens sammensætning er som defineret i Rådets 
forordning (EØF) nr. 3180/78 ('). Bidragets størrelse i finsk valuta beregnes efter kursen den dag, 
Kommissionen beder Finland indbetale beløbet. 
Finland betaler sit aftalemæssige bidrag til de årlige omkostninger ved hvert års begyndelse og senest tre 
måneder efter indkaldelsen af beløbet. Forsinkes indbetalingen, betaler Finland renter af det skyldige beløb 
med en sats, der svarer til den højeste diskontosats, der gælder i Fællesskabets medlemsstater på forfalds­
dagen. Satsen forhøjes med 0,25 procentpoint for hver måneds forsinkelse. 
Den forhøjede sats anvendes for hele den periode, hvormed indbetalingen forsinkes. Men renten forfalder 
kun, hvis bidraget indbetales mere end tre måneder efter, at Kommissionen har sendt opfordringen til at 
indbetale. 
Artikel 3 
De beløb, Finland indbetaler, krediteres stimuleringsplanen som budgetindtægter, der opføres under den 
relevante budgetpost i oversigten over indtægter i De Europæiske Fællesskabers almindelige budget. 
Artikel 4 
Forvaltningen af bevillingerne er reguleret af den finansforordning, der gælder for De Europæiske Fælles­
skabers almindelige budget. 
Artikel 5 
Efter samme regler, som gælder for delegerede fra Fællesskabets medlemsstater, godtgør Kommissionen 
rejse- og opholdsudgifter i anledning af deltagelse i CODEST-møder for den finske delegerede til dette 
udvalg. 
Artikel 6 
Ved udgangen af hvert år tilsendes Finland til orientering en oversigt over stimuleringsplanens bevillinger. 
C) EFT nr. L 379 af 30. 12. 1978, s. 1.